Gravitonas

Gravitonas – hipotetinė gravitacinės sąveikos dalelė. Manoma, kad gravitacijos jėga tarp dviejų dalelių kyla keičiantis šiomis sąveikos dalelėmis, panašiai, kaip ir kitose fundamentaliose sąveikose. Gravitonas neturi krūvio ir rimties masės, o jo sukinys yra 2.

 Teorija 

Spėjama, kad gravitacinė sąveika perduodama dar neatrastomis elementariosiomis dalelėmis, pavadintomis gravitonais. Taip yra kitų trijų fundamentaliųjų sąveikų atveju: elektromagnetizmo atveju tokios dalelės yra fotonai, stipriosios sąveikos – gliuonai, o silpnosios sąveikos – W ir Z bozonai. Manoma, kad visas šias tris fundamentaliąsias sąveikas tiksliai aprašo standartinis elementariųjų dalelių fizikos modelis.

Kaip ir fotonai, gravitonai turėtų judėti šviesos greičiu. Be to, gravitonai turėtų būti identiški savo antidalelėms, o tai verčia abejoti antigravitacijos realumu.„Graviton“. Britannica Online Encyclopaedia. Nuoroda tikrinta 2021-01-23.

 Išnašos 

Kategorija:Bozonai
Kategorija:Stygų teorija